โบรกเชียร์ซื้อ PTG เป้า 17.60 บ. ชี้พ้นจุดต่ำสุด กำไร Q2 ฟื้นเด่น
PTG พ้นจุดต่ำสุด! โบรกเชียร์ “ซื้อ” เป้า 17.60 บ. จับตากำไร Q2 ฟื้นเด่นจากทั้งปริมาณขายและค่าการตลาดที่เพิ่มขึ้นจากไตรมาสก่อน
PTG พ้นจุดต่ำสุด! โบรกเชียร์ “ซื้อ” เป้า 17.60 บ. จับตากำไร Q2 ฟื้นเด่นจากทั้งปริมาณขายและค่าการตลาดที่เพิ่มขึ้นจากไตรมาสก่อน
11 ก.ค. 2565

บริษัทหลักทรัพย์ ทรีนีตี้ จำกัด ระบุในบทวิเคราะห์ คงคำแนะนำ “ซื้อ” หุ้น บริษัท พีทีจี เอ็นเนอยี จำกัด (มหาชน) หรือ PTG ราคาเป้าหมาย 17.60 บาท
ทั้งนี้ คาดแนวโน้มกำไรไตรมาส 2/65 ของ PTG จะฟื้นตัวแกร่งมาอยู่ที่ 374 ล้านบาท -25% จากปีก่อน แต่ +134% จากไตรมาสก่อน โดยการลดลงจากปีก่อนมาจากค่าการตลาดที่ลดลง ขณะที่เพิ่มขึ้นจากไตรมาสก่อนฟื้นตัวจากทั้งปริมาณขายและค่าการตลาดที่เพิ่มขึ้น จาก 1) คาดปริมาณขายน้ำมันอยู่ที่ 1,365 ล้านลิตร +6% จากปีก่อน, +8%จากไตรมาสก่อน เพิ่มขึ้นจากฟื้นตัวจาก COVID-19
2) คาดค่าการตลาดจะฟื้นตัวมาอยู่ที่ 1.65 บาทต่อลิตร จากไตรมาสก่อนที่อยู่เพียง 1.55 บาทต่อลิตร ปรับดีขึ้นหลังจากที่รัฐเพิ่มเพดานราคาน้ำมันดีเซล
3) คาดส่วนแบ่งกำไรจาก palm complex เหลือเพียง 9 ล้านบาท จากความต้องการ B100 ที่ลดลง
ทั้งนี้ คาดทิศทางของผลการดำเนินงานในไตรมาส 3/65 น่าจะยังดีได้ต่อจากค่าการตลาดที่ยังเป็นขาขึ้น ต่อแม้ว่าราคาน้ำมันที่สูงนั้นอาจจะส่งผลต่อปริมาณขายบ้างแต่เชื่อว่าค่าการตลาดที่ดีอยู่ในขณะนี้สามารถชดเชยได้เพียงพอ ล่าสุดค่าการตลาดจาก EPPO ใน MTD ในเดือน ก.ค.อยู่ที่ 2.7 บาทต่อลิตร +55% จากเดือนก่อน ซึ่งน่าจะช่วยให้กำไรในช่วงครึ่งหลังของปี 65 อยู่ที่ระดับ 400-500 ล้านบาทต่อไตรมาสได้ ฝ่ายวิจัยยังคงประมาณการกำไรปี 65 ที่ 1.6 พันล้านบาท +60% จากปีก่อน อยู่บนสมมติฐานปริมาณขายปี 65 ที่ 5.4 พันล้านลิตร +8% จากปีก่อน
โดยคงราคาเป้าหมายปี 65 ที่ 17.60 บาท อิง Avg PER 18 เท่า และคงคำแนะนำซื้อ โดยเชื่อว่าบริษัทได้ผ่านจุดต่ำสุดของทั้ง Margin ในไตรมาส 4/64 ไปแล้ว และ Market cap ต่อสถานีที่ 11 ล้านบาท ต่ำกว่ามูลค่าสร้างใหม่ (15-20 ล้านบาท)